

**REPUBLIKA HRVATSKA**

**KARLOVAČKA ŽUPANIJA**

**OPĆINA KAMANJE**

**POVJERENSTVO ZA DODJELU STIPENDIJA**

KLASA: 604-01/24-01/01

UR.BROJ: 2133-18-03-24-03

Kamanje, 16.09.2024. godine

Na temelju 14. Pravilnika o stipendiranju učenika i studenata na području Općine Kamanje (Glasnik Općine Kamanje br. 03/22), Povjerenstvo za dodjelu stipendija učenicima i studentima, raspisuje

**N A T J E Č A J**

**Za dodjelu stipendija učenicima i studentima**

**za školsku/akademsku 2024./2025. godinu**

**I**.

Općina Kamanje raspisuje javni natječaj za dodjelu stipendija učenicima i studentima u školskoj godini 2024./2025.

Javni natječaj bit će objavljen na web stranicama Općine Kamanje, [www.kamanje.hr](http://www.kamanje.hr) dana **17.09.2024. godine.**

Prijave se podnose poštom ili osobno na adresu: Općina Kamanje, Kamanje 106, 47282 Kamanje, **s naznakom: „Prijava za natječaj za stipendije“**

Rok prijave na natječaj je 30 dana od dana objave natječaja, **zaključno sa 16.10.2024. godine.**

1. **OPĆI UVJETI ZA DODJELU STIPENDIJA**

Pravo na Stipendiju Općine Kamanje mogu ostvariti učenici srednjih škola i studenti preddiplomskih / diplomskih studija:

* koji su državljani Republike Hrvatske, što dokazuju jednim od dokumenata kojima se temeljem propisa dokazuje državljanstvo,
* koji imaju status redovnog studenta, što dokazuju potvrdom o upisu u visoko učilište/fakultet akademsku godinu za koju se kandidat natječe,
* koji imaju prebivalište na području općine Kamanje što dokazuju potvrdom nadležnog tijela o prebivalištu,
* Redoviti učenici najmanje drugog razreda srednje škole s postignutim općim uspjehom (prosjek) u prethodnom razredu 3,00, a koji se školuju za deficitarna zanimanja, pod uvjetom da ne koriste kredit ili stipendiju od drugog subjekta,
* Redoviti studenti najmanje druge godine studija, koji su stekli minimalno 50 ECTS u prethodnoj akademskoj godini,
* Redoviti studenti najmanje druge godine studija koji su stekli minimalno 45 ECTS u prethodnoj akademskoj godini, a koji se školuju za deficitarna zanimanja, pod uvjetom da ne korite kredit ili stipendiju od drugog subjekta,
* Redoviti studenti prve godine studija, a koji se školuju za deficitarna zanimanja, a koji imaju prosjek ocjena mature i četvrtog razreda srednje škole najmanje 3,00
* Učenici nisu stariji od 20 godina, a studenti od 25 godina
* da su redoviti studenti

1. **KRITERIJ ZA DODJELU STIPENDIJA UČENICIMA I STUDENTIMA**

Kriteriji na temelju kojih se dodjeljuju stipendije su:

1. Opći uspjeh,

2. Deficitarnost zanimanja,

3. Natjecanja,

4. Materijalni, socijalni i zdravstveni status,

5. Sudjelovanje roditelja u Domovinskom ratu.

*Deficitarna zanimanja za dodjelu stipendija učenicima za školsku godinu 2024./2025. su:*

* **Trogodišnji program:** Zidar/zidarica, Tesar/tesarica, Bravar/bravarica, Limar/limarica, Rukovatelj samohodnim građevinskim strojevima/rukovateljica samohodnim građevinskim strojevima, Elektroinstalater/elektroinstalaterka, Vodoinstalater/vodoinstalaterka, Monter suhe gradnje/monterka suhe gradnje, Soboslikar-ličilac/soboslikarica-ličiteljica, Strojobravar/strojobravarica, Pekar/pekarica, Vozač motornog vozila/vozačica motornog vozila, Instalater grijanja i klimatizacije/instalaterka grijanja i klimatizacije, Mesar/mesarica, Šivač/šivačica, Stolar/stolarica, CNC operater/CNC operaterka, Elektromehaničar/elektromehaničarka, Autolimar/autolimarica, Tokar/tokarica, Fasader/fasaderka, Krovopokrivač/krovopokrivačica, Armirač/armiračica
* **Četverogodišnji ili petogodišnji program:** strojarski tehničar / strojarska tehničarka, medicinski laboratorijski tehničar / medicinska laboratorijska tehničarka

*Deficitarna zanimanja za dodjelu stipendija studentima za školsku godinu 2024./2025.*

* **Stručni studij:** građevinarstvo, informatika, strojarstvo, elektrotehnika, sestrinstvo, medicinska-laboratorijska dijagnostika
* **Sveučilišni studij:** medicina, strojarstvo, rani i predškolski odgoj i obrazovanje, informatika, matematika, građevinarstvo, logopedija, farmacija, elektrotehnika i informacijska tehnologija, računarstvo, psihologija, fizika, njemački jezik i književnost ili Germanistika, kemija, biologija, engleski jezik i književnost ili Anglistika

**Opći uspjeh:**

Fakultet

1. za studente koji upisuju prvu godinu studija boduje se prosjek ocjena mature i četvrtog razreda srednje škole uspjeh u školovanju boduje se na način:

- 3,30 - 3,50 5 bodova

- 3,51 - 4,00 10 bodova

- 4,01 - 4,50 15 bodova

- 4,51 - 4,70 20 bodova

- 4,71 - 5,00 25 bodova

1. uspjeh studenta (od druge godine do završne godine) po broju ECTS

* 50-74 5 bodova
* 75-119 10 bodova
* 120-149 15 bodova
* 150-199 20 bodova
* 200-300 25 bodova

**Deficitarnost zanimanja:**

Srednje škole

- 3,00 - 3,50 5 bodova

- 3,51 - 4,00 10 bodova

- 4,01 - 4,50 15 bodova

- 4,51 - 5,00 20 bodova

Fakultet

a) za studente koji upisuju prvu godinu studija boduje se prosjek ocjena mature i četvrtog razreda srednje škole na način:

- 3,00 - 3,50 5 bodova

- 3,51 - 4,00 10 bodova

- 4,01 - 4,50 15 bodova

- 4,51 - 4,70 20 bodova

- 4,71 - 5,00 25 bodova

b) za studente od druge godine do završne godine po broju ECTS

* 45-84 5 bodova
* 85-114 10 bodova
* 115-144 15 bodova
* 145-189 20 bodova
* 190-300 25 bodova

**Natjecanja:**

A) Županijsko natjecanje

- 1. mjesto 8 bodova

- 2. mjesto 5 bodova

- 3. mjesto 3 boda

B) Državno natjecanje

- 1. mjesto 10 bodova

- 2. mjesto 8 bodova

- 3. mjesto 5 bodova

C) Međunarodno natjecanje

- 1. mjesto 15 bodova

- 2. mjesto 10 bodova

- 3. mjesto 8 bodova

D) Nagrade

- Nagrada fakulteta 10 bodova

Postignuća na natjecanjima u protekloj školskoj/akademskoj godini dokazuju se diplomom ili

drugom službenom potvrdom nadležnog tijela smotre ili natjecanja, a koja su propisana od strane Ministarstva znanosti, obrazovanja i športa, Agencije za odgoj i obrazovanje te Agencije za strukovno obrazovanje.

Bodovanje natjecanja i nagrada vrši se na način da se za sudjelovanje na više razina uzima ono koje je za podnositelja zahtjeva najpovoljnije i to za svako područje natjecanja posebno. Osvojene nagrade dokazuju se uvjerenjem o dodjeljivanju nagradi.

**Materijalni status:**

Ukupna primanja svih punoljetnih članova kućanstva iskazuju se za razdoblje od 01.01. do 30. 09. tekuće godine, a dijele se na broj članova zajedničkog domaćinstva iskazan u izjavi priloženoj zahtjevu za dodjelu stipendija.

Podnositelj zahtjeva za dodjelu stipendije daje suglasnost Općini Kamanje da može od Porezne uprave zatražiti podatke o prihodima svih punoljetnih članova kućanstva.

Ukoliko podnositelj zahtjeva ne potpiše navedenu suglasnost dužan je zahtjevu za dodjelu stipendije priložiti Potvrde Porezne uprave o ostvarenim prihodima svih punoljetnih članova kućanstva za prethodnu godinu i devet mjeseci tekuće kalendarske godine.

U prihod domaćinstva ne ulazi doplatak za djecu, stipendije, naknade na ime tjelesnog oštećenja te naknade za tuđu njegu i pomoć.

**Bodovi za kandidate:**

- Do 79,63 eura 25 bodova

- Od 79,64 eura do 132,72 eura 20 bodova

- Od 132,73 eura do 199,08 eura 15 bodova

- Od 199,09 eura do 265,45 eura 10 bodova

**Socijalni status:**

- Kandidati bez jednog ili oba roditelja koji imaju status smrtno stradalih, zatočenih ili nestalih hrvatskih branitelja i osoba u Domovinskom ratu 15 bodova

- Kandidati bez jednog ili oba roditelja (umrli, nestali, nepoznati) 10 bodova

- Kandidati iz obitelji s troje ili više djece, od kojih je barem dvoje na redovnom školovanju 7 bodova

- Kandidati iz obitelji s dvoje djece koja su oba na redovnom školovanju 5 bodova

- Kandidati iz obitelji s troje ili više djece od kojih je jedno na redovnom školovanju 3 boda

**Zdravstveni status:**

Podnositelj zahtjeva za utvrđeno tjelesno oštećenje na temelju odgovarajuće medicinske

dokumentacije dobivaju:

- Do 40% 1 bod

- 50% 2 boda

- 60% 3 boda

- 70% 5 bodova

- 80% 7 bodova

- 90% 10 bodova

- 100% 15 bodova

- Roditelji- invalidi podnositelja zahtjeva 80% i više 6 bodova

- Roditelj hrvatski ratni vojni invalid 8 bodova

1. **PREGLED POTREBNE DOKUMENTACIJE**

Na temelju javnog natječaja kandidati Povjerenstvu podnose Zahtjev za dodjelu stipendija na propisanim obrascima. Uz Zahtjev za dodjelu stipendija kandidati prilažu sljedeću dokumentaciju:

* Potvrdu o prebivalištu,
* Rodni list (presliku),
* Domovnicu (presliku),
* Potvrdu obrazovne ustanove o upisu na redovno školovanje,
* Učenici ovjerenu presliku svjedodžbe prethodnog razreda, a studenti potvrdu obrazovne

ustanove o ostvarenom prosjeku ocjena prethodne godine i upisu u narednu godinu,

* Dokaze o postignutim uspjesima na natjecanjima i ostale dokaze vezane za kriterije

bodovanja,

* Izjavu o članovima zajedničkog domaćinstva,
* Osobne iskaznice (preslike) svih članova zajedničkog domaćinstva,
* Potvrdu o redovnom školovanju brata/sestre koji žive u zajedničkom domaćinstvu,
* Potvrda o sudjelovanju roditelja u Domovinskom ratu,
* Rješenje o utvrđivanju invaliditeta ili odgovarajuća medicinska dokumentacija,
* Odgovarajuća potvrda za umrle, nestale ili nepoznate roditelje (za umrle: preslika izvoda iz matične knjige umrlih, za nepoznate: preslika rodnog lista, izjava)

1. **BROJ STIPENDIJA ZA STUDENTE I UČENIKE**

Općina Kamanje će za školsku/akademsku 2024./2025. godinu dodijeliti 10 stipendija od kojih 5 za učenike srednjih škola za deficitarna zanimanja i 5 za studente.

1. **VISINA IZNOSA MJESEČNE STIPENDIJE ZA UČENIKE I STUDENTE**

Stipendija za učenike iznosi 60,00 eura mjesečnoi za studente u iznosu od 80,00 eura mjesečno.

1. **PRAVA I OBVEZE KORISNIKA STIPENDIJE ZA UČENIKE I STUDENTE**

Korištenje stipendije odobrava se studentima na vrijeme od jedne akademske godine. Kao dokaz o ispunjenju ugovorne obveze korisnik stipendije dužan je u roku od 30 dana od početka akademske godine, dostaviti potvrdu o redovnom upisu u narednu akademsku godinu ili potvrdu (uvjerenje/diplomu) o završenom školovanju. Ukoliko ne dostavi potvrdu o redovnom upisu u narednu akademsku godinu ili ponovno upiše istu godinu školovanja (pad godine), dužan je vratiti iznos isplaćene stipendije u Proračun Općine Kamanje te nema više pravo kandidirati se na natječaj za dobivanje stipendije od strane općine Kamanje za narednu akademsku godinu.

Korisnik stipendije za vrijeme korištenja stipendije dužan je obavijestiti davatelja stipendije o promjeni adrese stanovanja, prebivališta, kao i svim promjenama koje su bitne za korištenje stipendije, u roku od 8 dana od dana nastale promjene.

Ukoliko korisnik stipendije prekrši bilo koju ugovorom preuzetu obvezu, davatelj stipendije ima pravo jednostrano raskinuti ugovor. Davatelj stipendije će jednostrano raskinuti ugovor o korištenju stipendije u slučajevima:

* ako ustanovi da je korisnik stipendije dao netočne podatke ili dokumente u postupku zaključivanja ugovora,
* ako izgubi status redovitog studenta,
* ako korisnik stipendije bude pravomoćno osuđen za kazneno djelo s izdržavanjem kazne zatvora.

**Ukoliko su kandidati ostvarili pravo na stipendiju po drugoj osnovi (ministarstvo, županija i sl.) NEMAJU pravo na dodjelu stipendije od strane Općine Kamanje.**

Prijedlog liste prioriteta Povjerenstvo će objaviti na oglasnoj ploči Općine Kamanje, Kamanje 106, Kamanje, u roku od 30 dana od dana završetka natječaja.

S odabranim kandidatima zaključit će se Ugovor o korištenju stipendije za školsku/akademsku godinu 2024./2025. od 01. rujna 2024. godine do 30. lipnja 2025. godine za učenike i od 01. listopada 2024. do 30. rujna 2025. godine za studente.